Source: https://www.riigiteataja.ee/akt/117042019007
Timestamp: 2020-07-11 04:54:57+00:00

Document:
Eesti spordiregistri asutamine ja registri pidamise põhimäärus – Riigi Teataja
Eesti spordiregistri asutamine ja registri pidamise põhimäärus
Eesti spordiregistri asutamine ja registri pidamise põhimäärus - sisukord
§ 1 Andmekogu asutamine ja nimetus
§ 4 Andmekogusse kantud andmete õiguslik tähendus
2 ANDMEKOGU PIDAMISE VIIS, KOOSSEIS JA ÜLESANNE
§ 7 Spordiorganisatsioonide alamandmekogu pidamise eesmärk ja ülesanne
§ 8 Spordikoolide alamandmekogu pidamise eesmärk ja ülesanne
§ 9 Spordiehitiste alamandmekogu pidamise eesmärk ja ülesanne
§ 10 Treenerite alamandmekogu pidamise eesmärk ja ülesanne
3 ANDMEKOGUSSE KANTAVAD ANDMED, ANDMETE ESITAJAD JA ANDMETE ESITAMISE KORD
§ 11 Andmekogusse kantavad andmed
§ 12 Spordiorganisatsioonide alamandmekogusse kantavad andmed
§ 13 Spordikoolide alamandmekogusse kantavad andmed
§ 14 Spordiehitiste alamandmekogusse kantavad andmed
§ 15 Treenerite alamandmekogusse kantavad andmed
§ 16 Andmevahetus teiste andmekogudega
§ 17 Andmete esitajad
§ 18 Spordiorganisatsioonide alamandmekogusse andmete esitamise kord
§ 19 Spordikoolide alamandmekogusse andmete esitamise kord
§ 20 Spordiehitiste alamandmekogusse andmete esitamise kord
§ 21 Treenerite alamandmekogusse andmete esitamise kord
§ 22 Andmete uuendamise kord
4 ANDMEKOGU ANDMETE JA ALUSDOKUMENTIDE SÄILITAMINE NING ANDMETE ÕIGSUSE TAGAMINE
§ 23 Andmekogu andmete säilitamine ja arhiveerimine
§ 24 Andmekogu andmete õigsus
5 ANDMETE TÖÖTLEMINE JA AVALDAMINE, JUURDEPÄÄS ANDMEKOGU ANDMETELE NING ANDMEKOGUST ANDMETE VÄLJASTAMINE
§ 25 Andmete töötlemine ja avaldamine
§ 26 Andmekogu andmetele juurdepääsu õigus
§ 27 Andmekogu andmetele juurdepääsu korraldamine ja andmete andmekogust väljastamine
§ 271 Andmete logimine
6 JÄRELEVALVE ANDMEKOGU PIDAMISE ÜLE, ANDMEKOGU FINANTSEERIMINE JA LIKVIDEERIMINE
§ 29 Andmekogu finantseerimine
§ 30 Andmekogu likvideerimine
§ 31 Andmete ülekandmine lähteandmekogudest
§ 32 Spordikoolide andmete kogumine
§ 33 Spordiorganisatsioonide ja treenerite alamandmekogudesse andmete esitamise kord
RT I, 17.04.2019, 7
Vastu võetud 26.05.2011 nr 65
RT I, 28.05.2011, 1
14.02.2014 RT I, 21.02.2014, 17 24.02.2014, osaliselt 01.01.2015
23.12.2016 RT I, 29.12.2016, 27 01.01.2017, osaliselt 01.01.2018 ja 01.07.2018
11.04.2019 RT I, 17.04.2019, 2 20.04.2019
Määrus kehtestatakse spordiseaduse § 61 lõigete 1 ja 2 alusel.
Määrusega asutatakse riigi infosüsteemi kuuluv spordi andmekogu ametliku nimetusega Eesti spordiregister (edaspidi andmekogu).
[RT I, 17.04.2019, 2 - jõust. 20.04.2019]
(1) Andmekogu vastutav töötleja on Kultuuriministeerium.
(2) Andmekogu vastutav töötleja:
1) korraldab andmekogu tööd ja kavandab vajaduse korral selle arendamist;
2) korraldab andmekoguga seotud dokumentatsiooni koostamist;
3) kooskõlastab mittestandardse struktuuriga andmete sisestamise põhimõtted ja muud erijuhtumid;
4) teostab järelevalvet andmekogusse sisestatud andmete õigsuse üle;
5) sõlmib või volitab volitatud töötlejat sõlmima andmekogu pidamisega seotud lepinguid ning kontrollib nende täitmist;
6) teostab järelevalvet volitatud töötleja kohustuste täitmise üle;
8) vastutab andmete väljastamise õiguspärasuse eest;
9) lahendab andmekogu pidamisega seotud vaidlusi ja kaebusi;
10) täidab muid õigusaktidest tulenevaid kohustusi.
(3) Andmekogu volitatud töötleja on Spordikoolituse ja -Teabe Sihtasutus.
(4) Andmekogu volitatud töötleja:
1) sisestab andmekogusse enda valduses olevad andmekogusse kogutavad andmed;
2) koordineerib andmevahetust andmeandjate ja teiste andmekogudega;
4) tagab andmete kandmise andmekogusse käesolevas põhimääruses sätestatud tähtaegade jooksul;
5) korraldab kasutajatele juurdepääsuõiguse andmise;
6) rakendab meetmeid andmekaitse, andmetele juurdepääsu ja nende säilimise tagamiseks;
7) edastab kogutud andmed spordistatistilise ülevaate koostamiseks Statistikaametile;
8) osaleb andmekogu arendustöödel;
9) täidab vastutava töötleja korraldusi andmekogu pidamisel.
§ 4. Andmekogusse kantud andmete õiguslik tähendus
Andmekogusse kantud andmetel on informatiivne tähendus, välja arvatud seaduses sätestatud juhtudel.
Andmekogusse kantud andmete turbeaste on madal (L) ning andmekogu turvaklass on K1T1S1.
2. peatükk ANDMEKOGU PIDAMISE VIIS, KOOSSEIS JA ÜLESANNE
(2) Andmekogu koosneb digitaalsest andmebaasist ja arhiveeritud andmetest.
(3) Andmekogul on järgmised alamandmekogud:
1) spordiorganisatsioonide alamandmekogu;
2) spordikoolide alamandmekogu;
3) spordiehitiste alamandmekogu;
4) treenerite alamandmekogu.
§ 7. Spordiorganisatsioonide alamandmekogu pidamise eesmärk ja ülesanne
(1) Spordiorganisatsioonide alamandmekogu asutamise ja kasutusele võtmise eesmärk on pidada arvestust spordiorganisatsioonide ehk spordiklubide, maakonna spordiliitude, spordialaliitude, spordiühenduste, rahvusliku olümpiakomitee ja spordiorganisatsioonide liikmeks olevate muude juriidilisest isikust organisatsioonide andmete üle.
(2) Spordiorganisatsioonide alamandmekogu ülesanne on:
1) hallata ülevaadet Eesti spordisüsteemi aluseks olevate spordiorganisatsioonide struktuuri ehk maakonna spordiliitude, spordialaliitude, spordiühenduste ja rahvusliku olümpiakomitee liikmeskonnast ning spordiorganisatsioonide liikmesusest ja esindatusest rahvusvahelistes spordiorganisatsioonides;
2) koguda, süstematiseerida ja avaldada teavet spordiorganisatsioonide tegutsemise, spordi harrastamise, treenerite alamandmekogusse kantud treenerite, treenerikutse taotlejate ning sporditegevust juhendavate treenerikutseta isikute, spordiorganisatsiooni tegevpersonali ja majandamise ning sportimiseks kasutatavate spordiobjektide ja ehitiste kohta;
3) koondada iga spordiorganisatsiooni juurde temaga seotud terviklik spordialane andmekogum, mis on abiks Eesti spordijuhtidele ja -töötajatele nende töös ning avalikkusele;
4) avaldada ohutu ja teadlikuma sportimise eesmärgil spordiorganisatsioonides tegutsevate treenerite ning sporditegevust juhendavate treenerikutseta isikute nimed koos kutsekvalifikatsiooni andmetega ja spordiala või distsipliini nimetusega, millel nad tegutsevad;
5) koguda ja edastada andmed Statistikaametile riikliku spordistatistika tegemiseks.
§ 8. Spordikoolide alamandmekogu pidamise eesmärk ja ülesanne
(1) Spordikoolide alamandmekogu asutamise ja kasutusele võtmise eesmärk on pidada arvestust spordikoolide ehk huvihariduse omandamise raames spordi harrastamist võimaldavate huvikoolide andmete üle.
(2) Spordikoolide alamandmekogu ülesanne on:
1) koguda, süstematiseerida ja avaldada teavet spordikoolide, nende spordiga seotud õppekavade ning huvihariduse omandamise raames toimuva spordi harrastamise kohta;
2) avaldada ohutu ja teadlikuma sportimise eesmärgil treenerite alamandmekogusse kantud spordikoolides õpetajana tegutsevate treenerite ja sporditegevust juhendavate treenerikutseta isikute nimed koos kutsekvalifikatsiooni andmetega ja spordiala või distsipliini nimetusega, millel nad tegutsevad.
§ 9. Spordiehitiste alamandmekogu pidamise eesmärk ja ülesanne
(1) Spordiehitiste alamandmekogu asutamise ja kasutusele võtmise eesmärk on pidada arvestust spordiobjektide andmete üle.
(2) Spordiehitiste alamandmekogu ülesanne on hallata ülevaadet, koguda, süstematiseerida ja avaldada teavet avalikkusele suunatud spordiobjektide, nende spordialase teeninduse, sportimispaikade tehniliste andmete ja nendega seonduvate spordialade ja distsipliinide kohta.
§ 10. Treenerite alamandmekogu pidamise eesmärk ja ülesanne
(1) Treenerite alamandmekogu asutamise ja kasutusele võtmise eesmärk on pidada arvestust treenerikutset taotlevate ning spordiklubides, spordialaliitudes, samuti spordikoolides õpetajana tegutsevate treenerite ja sporditegevust juhendavate treenerikutseta isikute kohta.
(2) Treenerite alamandmekogu ülesanne on:
1) võimaldada treenerikutse andjal kutseseaduses sätestatud treenerikutse andmisega seotud ülesannete täitmist;
[RT I, 21.02.2014, 17 - jõust. 24.02.2014]
2) treenerikutsega seotud koolitusvajaduste prognoosimise ning sporditegevuses osalejate ohutuse eesmärgil treenerikutset taotlevate ning spordiklubides, spordialaliitudes ja spordikoolides treenerite ning sporditegevust juhendavate treenerikutseta isikute tegutsemisega seotud andmete kogumine, süstematiseerimine, haldamine ja avaldamine;
3) treenerite, treenerikutset taotlevate ja sporditegevust juhendavate treenerikutseta isikute kontaktandmete haldamine ning neile operatiivse asjakohase treenerikutsega seotud spordiinfo saatmine.
3. peatükk ANDMEKOGUSSE KANTAVAD ANDMED, ANDMETE ESITAJAD JA ANDMETE ESITAMISE KORD
§ 11. Andmekogusse kantavad andmed
(1) Andmekogusse kantakse andmed §-des 12–15 sätestatud juhtudel.
(2) Andmekogusse kantavate andmete koosseisud on alamandmekogude kaupa esitatud määruse lisas 1.
(3) Andmekogu vastutav või volitatud töötleja võib andmekogusse kanda andmekogu pidamiseks ja andmekogu andmete mõistmiseks vajalikke andmeid andmeobjekti andmekogu kannete terviklikkuse ja ajakohasuse, andmeandja ja andmete andmekogusse kandmise ning muutmise asjaolude kohta. Andmekogu pidamiseks vajalikel andmetel on informatiivne tähendus.
§ 12. Spordiorganisatsioonide alamandmekogusse kantavad andmed
(1) Spordiorganisatsioonide alamandmekogusse kantakse andmed:
1) maakonna spordiliidu, spordialaliidu ja rahvusliku olümpiakomitee kohta;
2) spordiklubi, spordiühenduse ja muu organisatsiooni kohta juhul, kui on täidetud käesolevas paragrahvis sätestatud tingimused.
(2) Spordiklubi kohta kantakse andmed spordiorganisatsioonide alamandmekogusse tingimusel, et spordiklubi tegevusala on spordi harrastamise võimaldamine, spordiürituste korraldamine või muu sporditegevus ning tema spordialane tegevus toimub peamiselt Eestis. Spordiklubi tegevusalaks ei loeta spordiehitiste käitust.
[RT I, 29.12.2016, 27 - jõust. 01.01.2017]
(3) Kui maakonna spordiliit, spordialaliit, spordiühendus või rahvuslik olümpiakomitee tegutseb spordiklubina, kelle tegevusala on spordi harrastamise võimaldamine, käsitatakse teda paralleelselt ka spordiklubina.
(4) Spordi harrastamise võimaldamise all mõistetakse käesolevas määruses mis tahes tasemel spordi- või liikumisharrastajate sportimise organiseerimist spordiklubis spordialade klassifikaatoris märgitud spordialal, millele spordiklubi on spetsialiseerunud, juhul, kui sportimisest võtab osa vähemalt üks § 12 lõikes 42 sätestatud tingimustele vastav spordiharrastaja regulaarsusega vähemalt üks kord nädalas hooaja või poolaasta jooksul. Spordi harrastamise võimaldamiseks spordiklubis ei loeta spordiürituste, koolituste ja kursuste korraldamist, õppeasutuse õppetööd ja tema korraldatavat spordialast huvitegevust ning spordi harrastamist, mis toimub teise organisatsiooni kaudu.
(41) Spordi harrastamise organiseerimise aluseks spordiklubis on spordialade nimekiri, millele spordiklubi on spetsialiseerunud, harrastajate nimekiri, treeningute ajakava ja teave harrastaja osalemise kohta treeningul ning muu asjakohane teave.
(42) Spordiklubi harrastajaks käesoleva määruse tähenduses loetakse spordialaga regulaarselt spordiklubis mis tahes tasemel tegelevat, vähemalt 5-aastast Eestis elavat füüsilist isikut, kes lepingu või muu dokumendi alusel harrastab spordiala spordiklubis sagedusega vähemalt üks kord nädalas hooaja või poolaasta jooksul. Spordiklubi harrastajaks ei loeta spordiüritustest ja üksikutest treeningutest osavõtjaid ning teiste spordiorganisatsioonide või spordikoolide harrastajaid.
(43) Spordiharrastaja kuulumisel samal spordialal spordiklubisse ja spordikooli arvestatakse teda spordikooli õppurina. Spordiharrastaja kuulumisel samal spordialal rohkem kui ühte spordiklubisse arvestatakse teda ühe spordiklubi harrastajana. Andmekogu volitatud töötleja lähtub spordiharrastaja koduklubi määramisel eelkõige järgnevast:
1) millisele spordiklubile laekuvad spordiharrastaja treeningtasud;
2) millisest spordiklubist saab töötasu spordiharrastaja sporditegevuse juhendaja;
3) millist spordiklubi esindab spordiharrastaja Eesti meistrivõistlustel oma vanuseklassis.
(5) Spordiürituste korraldamise all mõistetakse käesolevas määruses avalikkusele kättesaadavate spordivõistluste ja muude spordiürituste korraldamist juhul, kui korraldav organisatsioon on võistluse või ürituse peakorraldaja. Spordiürituste korraldamist maakonna spordiliitude, spordialaliitude, spordiühenduste ja rahvusliku olümpiakomitee puhul eraldi tegevusalaks ei märgita.
(6) Muu sporditegevuse all mõistetakse käesolevas määruses spordiklubi organiseeritud muud sportimist toetavat tegevust.
(7) Spordiühenduse kohta kantakse andmed spordiorganisatsioonide alamandmekogusse vähemalt ühe järgmise tingimuse täitmisel:
1) spordiühendusel on liikmesus rahvuslikus olümpiakomitees;
(8) Muu organisatsiooni kohta, mis ei ole spordiorganisatsioon, kantakse andmed spordiorganisatsioonide alamandmekogusse tingimusel, et ta kuulub mõne andmekogusse kantud spordiorganisatsiooni, välja arvatud spordiklubi, liikmeskonda.
(9) Spordiorganisatsioonide alamandmekogusse kantakse maakonna spordiliidu, spordialaliidu, spordiühenduse ja rahvusliku olümpiakomitee, samuti nende liikmeskonda kuuluva juriidilise isiku kohta järgmised andmed:
1) üldandmed, sealhulgas spordiorganisatsiooni ja selle tegevjuhi kontaktandmed;
2) liikmeskond;
21) liikmesus ja esindatus rahvusvahelises spordiorganisatsioonis;
3) tegevpersonal, välja arvatud treenerid, sporditegevust juhendavad treenerikutseta isikud ja sportlased;
4) andmehalduri andmed.
(10) Spordialaliidu ja spordiühenduse kohta kantakse spordiorganisatsioonide alamandmekogusse peale lõikes 9 nimetatud andmete spordialaliidu ja spordiühenduse spetsiifilised andmed.
(11) Rahvusliku olümpiakomitee liikmeks mitteolevate spordiühenduste kohta kantakse spordiorganisatsioonide alamandmekogusse peale lõigetes 9 ja 10 nimetatud andmete spordiorganisatsiooni majandusaasta tulude ja kulude andmed.
(12) Spordiorganisatsioonide alamandmekogusse kantakse spordiklubi kohta järgmised andmed:
2) spetsiifilised andmed;
3) sport spordiklubis;
4) tegevpersonal, välja arvatud treenerid, sporditegevust juhendavad treenerikutseta isikud ja sportlased;
5) majandusaasta tulud ja kulud;
6) andmehalduri andmed.
(13) Muu organisatsiooni kohta kantakse spordiorganisatsioonide alamandmekogusse organisatsiooni üldandmed.
(14) Spordiorganisatsiooni liikmesusena rahvusvahelises spordiorganisatsioonis käsitatakse rahvusliku olümpiakomitee, spordialaliidu, spordiühenduse või spordiklubi kuulumist ülemaailmse, üleeuroopalise või muu rahvusvahelise spordi katusorganisatsiooni liikmeskonda, kui selle kohta on olemas usaldusväärne teave.
(15) Spordiorganisatsiooni esindatusena rahvusvahelises spordiorganisatsioonis käsitatakse füüsilise isiku kuulumist rahvusliku olümpiakomitee, spordialaliidu, spordiühenduse või spordiklubi institutsionaalse esindajana ülemaailmse, üleeuroopalise või muu rahvusvahelise spordi katusorganisatsiooni juhtorganisse, komisjoni, eksperdirühma või selle organisatsiooni auliikmeks olemist, kui selle kohta on olemas usaldusväärne teave.
§ 13. Spordikoolide alamandmekogusse kantavad andmed
(1) Spordikoolide alamandmekogusse kantakse spordikooli kohta andmed juhul, kui spordikool võimaldab huvihariduse omandamist ja tema Eesti Hariduse Infosüsteemis registreeritud õppekava on seotud vähemalt ühe klassifikaatoris „Spordialade liigitus” määratletud spordiala või distsipliiniga.
(2) Spordikoolide alamandmekogusse kantakse spordikooli kohta järgmised andmed:
2) spordi õppekavad;
3) sport spordikoolis.
(3) Juhul kui spordikooli pidaja kantakse spordiorganisatsioonide alamandmekogusse spordiorganisatsioonina, kantakse spordikooli kohta spordikoolide alamandmekogusse üldandmed ja spordi õppekavade andmed.
§ 14. Spordiehitiste alamandmekogusse kantavad andmed
(1) Spordiehitiste alamandmekogusse kantakse andmed spordiobjekti kohta.
(2) Spordiobjekti all mõistetakse käesolevas määruses järgmisi püsivalt hooldatud objekte, milles või millel asub vähemalt üks sportimispaik, mis on mõeldud avalikuks kasutamiseks või kus toimub regulaarne ja avalikkusele kättesaadav organiseeritud sporditegevus või sportimisega seotud õppetöö ja mille otstarve vastab määruse lisas 2 esitatud spordiobjektide ja sportimispaikade liigitusele:
(3) Spordiehitiste alamandmekogusse kantakse spordiobjekti kohta järgmised andmed nende olemasolul:
2) riikliku ehitisregistri andmed;
3) sportimispaiga üldandmed;
4) sportimispaiga tehnilised andmed;
5) sportimispaigaga seonduvate spordialade ja distsipliinide parameetrid;
6) andmehalduri andmed;
7) orienteerumisterritooriumi kohta orienteerumiskaardi andmed ja seonduv spordiala.
(4) Juhul, kui mitu samale omanikule kuuluvat hoonet või rajatist või nende kooslus moodustavad funktsionaalselt ühtse terviku, võib volitatud töötleja otsustada need kanda spordiehitiste alamandmekogusse ühe spordiobjektina.
§ 15. Treenerite alamandmekogusse kantavad andmed
(1) Treenerite alamandmekogusse kantakse andmed:
1) treeneri ehk spordispetsialisti kohta, kellele on antud vähemalt ühe spordiala või distsipliini treenerikutse, sõltumata sellest, kas ta juhendab andmete andmekogusse kandmise hetkel aktiivselt sportlasi või teisi spordis osalevaid isikuid;
2) sporditegevust juhendava treenerikutseta isiku kohta, kes juhendab andmekogusse kandmise hetkel spordiklubis, spordikoolis või spordialaliidus aktiivselt sportlasi või teisi spordis osalevaid isikuid;
3) treenerikutse taotleja ehk isiku kohta, kes taotleb esmakordselt, kõrgema kategooria saamiseks, aegunud või aeguva kutse asendamiseks teatud kindla spordiala või distsipliini treenerikutset, sõltumata sellest, kas ta juhendab andmete andmekogusse kandmise hetkel aktiivselt sportlasi või teisi spordis osalevaid isikuid.
(2) Treenerite alamandmekogusse kantakse järgmised andmed treeneri, sporditegevust juhendava treenerikutseta isiku ja treenerikutse taotleja kohta ning muud treenerikutse andja kutseseadusest tulenevate ülesannete täitmisega seotud andmed nende olemasolul:
1) üldandmed, sealhulgas isikut identifitseerivad andmed, hariduse andmed ja kontaktandmed;
2) treenerikutse andmed;
3) tööhõive spordiklubis, spordikoolis või spordialaliidus;
4) treenerikutse tasemekoolitused;
5) kutsekomisjonid ja kutsed;
6) kutsekomisjoni liikmed;
7) andmed kutse andmise kohta.
(3) Spordikoolis treeneri või sporditegevust juhendava treenerikutseta isikuna tegutseva isiku tööhõive andmed kantakse treenerite alamandmekogusse juhul, kui spordikooli pidaja ei ole kantud spordiorganisatsioonide alamandmekogusse spordiorganisatsioonina.
§ 16. Andmevahetus teiste andmekogudega
(1) Volitatud töötlejal on õigus teha andmekogusse kantavate andmete saamiseks päringuid ja saada andmeid eelkõige järgmistest andmekogudest:
1) äriregister – organisatsiooni üldandmed, spordikooli pidaja nimi, põhitegevusala ja staatus registris, organisatsiooni majandusaasta tulude ja kulude andmed, majandusaasta aruande registrile esitamise kuupäev, spordiobjekti omaniku ja valdaja nimi ja õiguslik vorm, spordiobjekti omaniku juriidiline aadress, põhitegevusala ja staatus registris;
2) mittetulundusühingute ja sihtasutuste register – organisatsiooni üldandmed, spordikooli pidaja nimi, põhitegevusala ja staatus registris, organisatsiooni majandusaasta tulude ja kulude andmed, majandusaasta aruande registrile esitamise kuupäev, spordiobjekti omaniku ja valdaja nimi ja õiguslik vorm, spordiobjekti omaniku juriidiline aadress, põhitegevusala ja staatus registris;
3) riigi- ja kohaliku omavalitsuse asutuste riiklik register – organisatsiooni üldandmed, spordikooli pidaja nimi ja spordikooli põhitegevusala, spordiobjekti omaniku ja valdaja nimi ja asutuse liik, spordiobjekti omaniku juriidiline aadress ja põhitegevusala;
4) Eesti Hariduse Infosüsteem – spordikoolide üldandmed, spordi õppekavad, sport spordikoolis, treeneri ja sporditegevust juhendava treenerikutseta isiku tööhõive spordikoolis;
5) Eesti rahvastikuregister – treenerite alamandmekogusse kantavad isikut identifitseerivad andmed ja elukoha andmed, kutsekomisjoni liikme, spordiobjekti omaniku ja spordiorganisatsiooni tegevjuhi nimi, rahvusvahelise spordiorganisatsiooni juhtorganisse, komisjoni või eksperdirühma kuuluva esindaja või auliikme nimi, andmehaldurite ja teiste juurdepääsuõigusega isikute nimed;
6) kutseregister – antud treenerikutse andmed: kutsetunnistuse registreerimis-number, kutsenimetus ja -tase, kutsetunnistuse väljaandmise kuupäev ning kutse kehtivuse algus- ja lõpukuupäev; kutsekomisjonide ja kutsete andmed: kutsekomisjoni nimetus ning antava kutse nimetus ja kutse tasemed; kutsekomisjoni liikmete andmed, v.a isikukood;
7) riiklik ehitisregister – riiklikusse ehitisregistrisse kantud ehitiste andmed;
8) kinnistusregister – spordiobjekti omanikku identifitseerivad andmed;
9) aadressiandmete süsteem – aadressiandmed.
(2) Andmevahetus teiste andmekogudega toimub infosüsteemide andmevahetuskihi kaudu või andmekogu vastutava või volitatud töötlejaga kokkulepitud viisil.
§ 17. Andmete esitajad
§ 18. Spordiorganisatsioonide alamandmekogusse andmete esitamise kord
(1) Spordiorganisatsioon on kohustatud kuue kuu jooksul alates registreerimisest äriregistris või mittetulundusühingute ja sihtasutuste registris kirjalikku taasesitamist võimaldavas vormis teatama spordiorganisatsioonide alamandmekogule oma tegutsemise staatuse ja tegutsemise korral esitama registreerimistaotluse. Mittetegutsev või § 23 lõike 5 alusel arhiivi kantud spordiorganisatsioon peab esitama registreerimistaotluse spordiorganisatsioonide alamandmekogusse kandmiseks 30 päeva jooksul alates tegutsema hakkamisest.
(11) Spordiorganisatsioonide alamandmekogusse kantud spordiorganisatsiooni (välja arvatud spordiklubi) liikmeskonda vastuvõtmisel on spordi- või muu organisatsioon kohustatud esitama registreerimistaotluse spordiorganisatsioonide alamandmekogusse kandmiseks 30 päeva jooksul, sõltumata tema tegutsemise staatusest.
(2) Andmekogusse kandmiseks esitab organisatsioon andmekogu volitatud töötlejale vastava registreerimistaotluse ja vajalikud andmed. Volitatud töötleja otsustab organisatsiooni liigi ja kandmise andmekogusse ning vormistab spordiorganisatsiooni poolt spordiorganisatsiooni andmehalduriks volitatud isikule volitatud töötleja veebilehel asuva viida kaudu üle turvakanali ligipääsetavas süsteemis andmete esitamist, parandamist, uuendamist ja spordiorganisatsiooni andmetele juurdepääsu haldamist võimaldava kasutajakonto.
(3) Organisatsioon esitab andmed kirjalikult paberkandjal, elektrooniliselt digitaalallkirjastatult või volitatud töötleja veebilehel asuva viida kaudu üle turvakanali ligipääsetavas süsteemis. Volitatud töötleja veebilehel asuva viida kaudu üle turvakanali ligipääsetavas süsteemis identifitseeritakse andmete esitajad ID-kaardi, mobiil-ID või pangalingi kaudu isikutuvastamise võimaluse abil.
(4) Spordiorganisatsioon ja maakonna spordiliidu, spordialaliidu, spordiühenduse ning rahvusliku olümpiakomitee juriidilisest isikust liige esitab andmekogusse järgmised andmed:
1) organisatsiooni äriregistri, mittetulundusühingute ja sihtasutuste registri või riigi- ja kohaliku omavalitsuse asutuste riikliku registri kood;
2) spordiorganisatsiooni üldandmed, välja arvatud kontaktaadressi koordinaadid ja kuulumine tulumaksusoodustusega mittetulundusühingute, sihtasutuste ja usuliste ühenduste nimekirja;
3) spordiorganisatsiooni spetsiifilised andmed;
31) spordiorganisatsiooni liikmesus ja esindatus rahvusvahelises spordiorganisatsioonis;
4) spordiorganisatsiooni liikmeskond;
5) sport spordiklubis;
6) spordiorganisatsiooni tegevpersonal, välja arvatud treenerid, sporditegevust juhendavad treenerikutseta isikud ja sportlased;
7) spordiorganisatsiooni majandusaasta tulud ja kulud;
8) spordiorganisatsiooni andmehalduri andmed;
9) spordiorganisatsioonis tegutsevate treenerite ja sporditegevust juhendavate treenerikutseta isikute tööhõive.
(41) Andmed spordiklubi liikmesuse ja esindatuse kohta rahvusvahelises spordiorganisatsioonis esitab andmekogule spordialaliit või spordiühendus, kelle liikmeskonda spordiklubi kuulub, oma spordiala, distsipliini või esindatava spetsiifilise tegevusvaldkonna raames või sisestab andmekogusse volitatud töötleja spordiklubi esitatud või rahvusvahelise spordiorganisatsiooni avaldatud või esitatud usaldusväärse teabe alusel.
(42) Andmed rahvusvahelise spordiorganisatsiooni tegevusulatuse, eestikeelse nime, Rahvusvahelise Olümpiakomitee tunnustuse ja ülemaailmse rahvusvaheliste spordialaliitude ühenduse liikmesuse, esindatava organi eestikeelse nime ja liigi ning esindaja ameti- või aunimetuse ja tema rolli kohta sisestab andmekogusse volitatud töötleja.
(5) Spordiklubi esitab täiendavalt andmed spordiklubis tegutsevate treenerite ja sporditegevust juhendavate treenerikutseta isikute tööhõive kohta.
(6) Spordialaliit esitab täiendavalt andmed spordialaliidus tegutsevate treenerite ja sporditegevust juhendavate treenerikutseta isikute tööhõive kohta ja spordialaliitude nõuetele vastavate spordiobjektide tunnused.
(7) Spordialaliidu poolt esindatavate spordialade ja distsipliinide andmed esitab rahvuslik olümpiakomitee.
(8) Volitatud töötleja kannab andmekogusse teabe spordiorganisatsiooni kuulumise kohta tulumaksusoodustusega mittetulundusühingute, sihtasutuste ja usuliste ühenduste nimekirja Vabariigi Valitsuse sellekohase nimekirja kandmise või sealt kustutamise korralduse alusel.
(9) Andmekogu volitatud töötleja kannab andmed andmekogusse 30 päeva jooksul pärast seda, kui organisatsioon on nõuetekohaselt esitanud korrektsed andmed.
(10) Maakonna spordiliit, spordialaliit, spordiühendus ja rahvuslik olümpiakomitee on kohustatud pärast andmekogusse kandmata organisatsiooni vastu võtmist oma liikmeskonda tagama, et vastuvõetud organisatsioon esitab andmed andmekogule 30 päeva jooksul.
(11) Oma halduspiirkonna organisatsioonide andmete andmekogule esitamise koordineerimiseks võib volitatud töötleja nimetada maakonna või kohaliku omavalitsuse üksuse piires juhtisiku (edaspidi piirkondlik juhtisik).
(12) Andmekogu volitatud töötlejal ning piirkondlikul juhtisikul on õigus pöörduda organisatsioonide poole ja algatada nende andmete esitamine andmekogule. Algallikateks on äriregistris või mittetulundusühingute ja sihtasutuste registris registreeritud organisatsiooni põhikiri, spordialasele põhitegevusele viitav Eesti majanduse tegevusalade klassifikaatori (EMTAK) kood või liikmesus spordiorganisatsioonis.
§ 19. Spordikoolide alamandmekogusse andmete esitamise kord
(1) Eesti Hariduse Infosüsteemist kantakse spordikoolide alamandmekogusse järgmised andmed:
1) spordikoolide üldandmed ja spordikoolide spordi õppekavade andmed määruse lisa 1 II peatükis välja toodud andmekoosseisus, välja arvatud spordikooli pidaja äriregistri või mittetulundusühingute ja sihtasutuste registri staatus, spordikooli või selle pidaja põhitegevusala ning spordikooli kontaktaadressi X- ja Y-koordinaat;
2) andmed „Sport spordikoolis” määruse lisa 1 II peatükis välja toodud andmekoosseisus.
(2) Eesti Hariduse Infosüsteemi vastutav töötleja esitab andmed andmekogu volitatud töötlejale poolte vahel kokkulepitud ajal ja viisil.
(3) Andmekogu volitatud töötleja kannab andmed andmekogusse 30 päeva jooksul nende esitamisest alates.
§ 20. Spordiehitiste alamandmekogusse andmete esitamise kord
(1) Spordiobjekti omanikul on kohustus algatada temale kuuluva spordiobjekti andmete esitamine andmekogusse kandmiseks 30 päeva jooksul alates spordiobjekti kasutusele võtmisest või spordiobjekti omandiõiguse omandamisest, kui temale kuuluv spordiobjekt ei ole andmekogusse kantud.
(11) Kui spordiobjekt asub kinnistamata maal, täidab lõikest 1 tuleneva kohustuse spordiobjekti valdaja.
(2) Andmekogusse kandmiseks esitab spordiobjekti omanik volitatud töötlejale vastava registreerimistaotluse ja vajalikud ajakohased andmed, mille alusel otsustab volitatud töötleja spordiobjekti tüübi, liigi või liigid ja kandmise andmekogusse ning vormistab spordiobjekti omaniku poolt spordiobjekti andmehalduriks volitatud isikule volitatud töötleja veebilehel asuva viida kaudu üle turvakanali ligipääsetavas süsteemis andmete esitamist, parandamist, uuendamist ja spordiobjekti andmetele juurdepääsu haldamist võimaldava kasutajakonto.
(3) Spordiobjekti omanik esitab andmed volitatud töötleja veebilehel asuva viida kaudu üle turvakanali ligipääsetavas süsteemis. Volitatud töötleja veebilehel asuva viida kaudu üle turvakanali ligipääsetavas süsteemis identifitseeritakse andmete esitajad ID-kaardi, mobiil-ID või pangalingi kaudu isikutuvastamise võimaluse abil.
(4) Spordiobjekti omanik esitab koostöös spordiobjekti valdajaga andmekogusse:
1) spordiobjekti andmed, välja arvatud spordiobjekti liik või liigid, omandiliik ja asukoha koordinaadid;
2) sportimispaiga üldandmed, välja arvatud sportimispaiga vastavus spordialaliitude nõuetele;
3) sportimispaiga tehnilised andmed;
4) sportimispaigaga seonduvate spordialade ja distsipliinide parameetrid;
(5) Orienteerumisterritooriumide andmed päritakse Eesti Orienteerumisliidult iga kalendriaasta 31. oktoobriks.
(6) Andmekogu volitatud töötleja kannab andmed andmekogusse 30 päeva jooksul pärast seda, kui spordiobjekti omanik või Eesti Orienteerumisliit on nõuetekohaselt esitanud korrektsed andmed.
(7) Sportimiseks kasutatavate matkaradade spordiehitiste alamandmekogusse kandmise eelduseks on Eesti Matkaliidu kirjalik nõusolek.
(8) Linna või valla haldusterritooriumil spordi korraldamisega tegeleval teenistujal või ametiasutuse teenistujal, kes neid ülesandeid täidab, on kohustus teatada oma halduspiirkonna uute ja andmekogusse kandmata spordiobjektide, sealhulgas sportimiseks kasutatavate kergliiklusteede, matkaradade, lennuspordi lennuväljade ja purjespordisadamate algandmed andmekogu volitatud töötlejale iga kalendriaasta 1. veebruariks.
[RT I, 29.12.2016, 27 - jõust. 01.07.2018]
(9) Oma halduspiirkonna spordiobjektide andmete esitamist andmekogule koordineerib piirkondlik juhtisik.
(10) Andmekogu volitatud töötlejal ja piirkondlikul juhtisikul on õigus pöörduda spordiobjektide, sealhulgas riiklikusse ehitisregistrisse kandmata või riiklikus ehitisregistris spordiotstarbelist kasutamise otstarvet mitteomavate ehitiste omanike poole ja algatada nende andmete esitamine andmekogule.
§ 21. Treenerite alamandmekogusse andmete esitamise kord
(1) Treeneri, treenerikutse taotleja ja sporditegevust juhendava treenerikutseta isikuandmed kannab andmekogusse vastavat treenerikutset andev kutsekomisjon või andmekogu volitatud töötleja 30 päeva jooksul nende esitamisest alates.
(2) Andmekogu volitatud töötleja vormistab andmekogusse kantud treenerile, treenerikutse taotlejale ja soovi korral sporditegevust juhendavale treenerikutseta isikule volitatud töötleja veebilehel asuva viida kaudu üle turvakanali ligipääsetavas süsteemis andmete esitamist, uuendamist ja parandamist võimaldava kasutajakonto.
(21) Spordiklubi esitab treeneri ja sporditegevust juhendava treenerikutseta isiku tööhõive andmed alamandmekogusse kandmiseks juhul, kui spordiklubi tegevusala on spordi harrastamise võimaldamine § 12 lõigete 4 ja 41 kohaselt ning isik juhendab spordiklubis aktiivselt vähemalt üks kord nädalas hooaja või poolaasta jooksul vähemalt ühte § 12 lõikes 42 sätestatud tingimustele vastavat spordiharrastajat ning tal on sõlmitud spordiklubiga sellekohane leping.
(22) Spordialaliit esitab treeneri ja sporditegevust juhendava treenerikutseta isiku tööhõive andmed treenerite alamandmekogusse kandmiseks juhul, kui isik tegutseb spordialaliidus treeneri või sporditegevuse juhendajana sellekohase lepingu alusel.
(3) Treener ja treenerikutse taotleja esitab andmekogusse enda kohta järgmised andmed:
2) hariduse andmed ja kontaktandmed;
3) treenerikutse taotlemisel nõutavad dokumendid;
4) treenerikutse tasemekoolituste andmed (esmaabi, eriala ja täienduskoolitused).
(4) Sporditegevust juhendav treenerikutseta isik esitab lõikes 3 nimetatud andmed omal soovil.
(5) Kutsekomisjon kannab andmekogusse:
1) taotletavate ja antud treenerikutsete andmed, välja arvatud kutsetunnistuse registreerimisnumber;
2) treenerikutse tasemekoolituste andmed (eriala ja täienduskoolitused);
3) andmed kutse andmise kohta.
(6) Treenerikutse andja kannab andmekogusse:
1) kutsekomisjonide ja kutsete andmed: antava kutsega seotud spordiala või distsipliin, kutsekomisjoni kontaktisiku nimi, kutsekomisjoni infotelefon ja info e-posti aadress;
2) kutsekomisjoni liikme isikukood;
3) treenerikutse tasemekoolituste andmed (üldained).
(7) Treenerikutset andev organ või treenerikutset andev kutsekomisjon kannab andmed andmekogusse volitatud töötleja veebilehel asuva viida kaudu üle turvakanali ligipääsetavas süsteemis. Andmete esitajad identifitseeritakse ID-kaardi, mobiil-ID või pangalingi kaudu isikutuvastamise võimaluse abil.
(8) Treener, treenerikutse taotleja või sporditegevust juhendav treenerikutseta isik esitab andmed kirjalikult paberkandjal, elektrooniliselt digitaalallkirjastatult või volitatud töötleja veebilehel asuva viida kaudu üle turvakanali ligipääsetavas süsteemis. Volitatud töötleja veebilehel asuva viida kaudu üle turvakanali ligipääsetavas süsteemis identifitseeritakse andmete esitajad ID-kaardi, mobiil-ID või pangalingi kaudu isikutuvastamise võimaluse abil.
(9) Antud treenerikutsete andmed kantakse andmekogusse kutseregistri põhimääruses sätestatud tähtaegu arvestades.
(10) Määruse lisa 1 IV peatükis nimetatud andmed „Treeneri või sporditegevust juhendava treenerikutseta isiku tööhõive spordikoolis”, välja arvatud märge treeneri või sporditegevust juhendava treenerikutseta isikuna tegutsemise lõpu kohta, kantakse treenerite alamandmekogusse Eesti Hariduse Infosüsteemist. Eesti Hariduse Infosüsteemi vastutav töötleja esitab andmed andmekogu volitatud töötlejale poolte vahel kokkulepitud ajal ja viisil.
§ 22. Andmete uuendamise kord
(1) Spordiorganisatsioonil on kohustus uuendada andmekogusse kantud andmeid igal kalendriaastal ajavahemikus 1. september kuni 31. oktoober.
[RT I, 29.12.2016, 27 - jõust. 01.01.2018]
(11) Majandusaasta tulude ja kulude andmed esitab spordiorganisatsioon mittetulundusühingute ja sihtasutuste registrile või äriregistrile. Andmekogule esitab spordiorganisatsioon füüsiliste isikute maksetest saadud tulude, treenerite ja juhendajate tööjõukulude, sportlaste tööjõukulude ja väljamakstud stipendiumite andmed. Juhul kui mittetulundusühingute ja sihtasutuste registrile või äriregistrile esitatud andmetest ei saa mõistlikult tuletada vajalikke andmeid, mis vastavad lisas 1 määratud taksonoomiale, või kui spordiorganisatsiooni majandusaasta ei ühti kalendriaastaga või kui andmed tuleb esitada spordiorganisatsioonina tegutseva majandusüksuse kohta, võib volitatud töötleja nõuda spordiorganisatsioonilt ka muude majandusaasta tulude ja kulude andmete esitamist andmekogusse.
(2) Maakonna spordiliit, spordialaliit, spordiühendus ja rahvuslik olümpiakomitee on kohustatud tagama oma juriidilisest isikust liikmete andmete uuendamise andmekogus käesolevas põhimääruses sätestatud tähtpäevadeks.
(3) Andmekogusse kantud muu organisatsioon oma andmeid andmekogus iga aasta uuendama ei pea.
(4) Spordiobjekti omanikul on kohustus uuendada temale kuuluva spordiobjekti kohta andmekogusse kantud andmeid vähemalt üks kord kalendriaastas, 1. märtsiks.
(5) Spordialaliit esitab nõuetele vastavate sportimispaikade tunnused üks kord kalendriaastas, 31. oktoobriks.
(6) Treener, treenerikutse taotleja ja omal soovil andmekogusse hariduse andmed ja kontaktandmed esitanud sporditegevust juhendav treenerikutseta isik on kohustatud uuendama oma andmeid vähemalt üks kord kalendriaastas, 1. detsembriks.
(7) Peale lõigetes 1, 4 ja 6 sätestatu on andmeandja kohustatud uuendama alljärgnevaid andmekogusse kantud andmeid 30 päeva jooksul arvates nende muutumisest:
1) spordiorganisatsioon spordiorganisatsiooni üldandmeid, spetsiifilisi andmeid, liikmeskonna ja spordiorganisatsiooni andmehalduri andmeid;
11) rahvuslik olümpiakomitee, spordialaliit, spordiühendus ja spordiklubi andmeid spordiorganisatsiooni liikmesuse ja esindatuse kohta rahvusvahelises spordiorganisatsioonis;
2) spordiklubi ja spordialaliit treenerite ja sporditegevust juhendavate treenerikutseta isikute tööhõive andmeid;
3) spordiobjekti omanik spordiobjekti üldandmeid, spordiobjekti omaniku, spordiobjekti valdaja, spordiobjekti asukoha kontaktandmeid ja spordiehitiste alamandmekogus spordiobjekti andmehalduri andmeid;
4) treener, treenerikutse taotleja ja sporditegevust juhendav treenerikutseta isik hariduse andmeid ja kontaktandmeid;
5) treenerikutset andev kutsekomisjon treenerikutsete tasemekoolituste andmeid.
(8) Andmekogusse kantud spordiorganisatsioonide ja spordiobjektide andmete uuendamist käesolevas põhimääruses sätestatud tähtpäevadeks koordineerivad oma halduspiirkonna raames piirkondlikud juhtisikud.
4. peatükk ANDMEKOGU ANDMETE JA ALUSDOKUMENTIDE SÄILITAMINE NING ANDMETE ÕIGSUSE TAGAMINE
§ 23. Andmekogu andmete säilitamine ja arhiveerimine
(1) Andmete säilitamisel, arhiveerimisel ja hävitamisel lähtutakse „Arhiiviseadusest”, selle alusel antud õigusaktidest, käesolevast määrusest ja volitatud töötleja kehtestatud arhiveerimiskorrast.
(2) Säilitada tuleb digitaalses andmekogus olevad andmed, alusdokumendid ning § 24 lõikes 6 ja § 27 lõikes 6 nimetatud andmed.
(3) Andmekogusse kantud andmeid säilitatakse kalendriaastate kaupa ja alatiselt, v.a isikuandmed, mida säilitatakse vastavalt lõigetele 11 ja 12.
(4) Spordiorganisatsiooni, spordiobjekti, treeneri või sporditegevust juhendava treenerikutseta isikuga seotud alusdokumente säilitatakse digitaalselt kuni 12 aastat alates arhiveerimisest. Treenerikutset taotleva isikuga seotud alusdokumente säilitatakse digitaalselt kuni kaks aastat alates arhiveerimisest. Kutse andmisega seotud alusdokumente säilitatakse digitaalselt kuni neli aastat alates hindamise kuupäevast. Paberkandjal esitatud alusdokumente, kutse andmisega seotud korralduslikke alusdokumente ning § 27 lõikes 6 nimetatud andmeid säilitab volitatud töötleja viis aastat. Säilitamistähtaja möödumisel otsustatakse alusdokumentide kustutamine või hävitamine.
(5) Andmekogusse kantud organisatsiooni andmed arhiveeritakse, kui:
2) spordiorganisatsioon, kes ei ole ühegi maakonna spordiliidu, spordialaliidu, spordiühenduse või rahvusliku olümpiakomitee liige, ei tegutse või on likvideerimisel;
4) muu organisatsioon ei ole enam ühegi andmekogusse kantud maakonna spordiliidu, spordialaliidu, spordiühenduse või rahvusliku olümpiakomitee liige;
5) muutub organisatsiooni liik või spordiorganisatsioon ei vasta § 12 lõigetes 2–7 sätestatud tingimustele ega ole ühegi andmekogusse kantud maakonna spordiliidu, spordialaliidu, spordiühenduse ega rahvusliku olümpiakomitee liige.
(6) Andmekogusse kantud spordikooli andmed arhiveeritakse, kui:
(7) Andmekogusse kantud spordiobjekti andmed arhiveeritakse, kui:
4) spordiobjekti andmeid ei ole uuendatud kahel järjestikusel kalendriaastal;
5) orienteerimisterritooriumi kohta kehtiv orienteerumiskaart ei ole enam kasutuses ja Eesti Orienteerumisliit on sellest andmekogule teatanud;
6) Eesti Matkaliit on esitanud taotluse matkaraja eemaldamiseks andmekogust põhjusel, et matkarada ei vasta tema kehtestatud nõuetele.
(8) Andmekogusse kantud treeneri, treenerikutse taotleja või sporditegevust juhendava treenerikutseta isiku andmed arhiveeritakse:
31) spordikooli treeneri ja seal sporditegevust juhendava treenerikutseta isiku puhul, kui spordikoolide alamandmekogus ei ole spordikooli kohta andmed „Sport spordikoolis” ning isik ei tegutse muus andmekogusse kantud spordiorganisatsioonis või spordikoolis sporditegevuse juhendajana ega taotle treenerikutset;
32) treeneri ja sporditegevust juhendava treenerikutseta isiku puhul, kui ta ei vasta § 21 lõigetes 21 ja 22 sätestatud tingimustele, ei tegutse muus andmekogusse kantud spordiorganisatsioonis või spordikoolis, kelle pidaja ei ole kantud spordiorganisatsioonina spordiorganisatsioonide alamandmekogusse, sporditegevuse juhendajana ega taotle treenerikutset;
(9) Andmekogusse kantud kutsekomisjoni või kutse andmed arhiveeritakse, kui vastava kutsekomisjoni tegevus või kutse andmine on lõpetatud.
(10) Kutsekomisjoni liikme andmed arhiveeritakse, kui kutsekomisjoni liige ei kuulu enam kutsekomisjoni koosseisu.
(11) Arhiveeritud andmeid säilitatakse järgmiselt:
1) spordiorganisatsiooni andmehalduri, tegevjuhi ja esindaja andmeid rahvusvahelises organisatsioonis kuni 12 aastat alates spordiorganisatsiooni arhiveerimisest;
2) spordiobjekti andmehalduri, füüsilisest isikust omaniku ja haldaja andmeid kuni 12 aastat alates spordiobjekti arhiveerimisest;
3) treenerikutse taotleja andmeid kuni kaks aastat alates arhiveerimisest;
4) treeneri ja sporditegevust juhendava treenerikutseta isiku tööhõive andmeid kuni 12 aastat alates vastavad tööhõive andmed esitanud spordiorganisatsiooni või spordikooli arhiveerimisest;
5) treeneri ja sporditegevust juhendava treenerikutseta isiku andmeid kuni 12 aastat alates arhiveerimisest ning tööhõive andmeid nende olemasolul kuni 12 aastat alates vastava spordiorganisatsiooni või spordikooli arhiveerimisest;
6) treenerikutse tasemekoolituste andmeid kuni 12 aastat alates tasemekoolituse toimumise lõpukuupäevast;
7) kutsekomisjonide, kutsete ja kutsekomisjonide liikmete andmeid kuni neli aastat alates arhiveerimisest;
8) kutse andmise andmeid kuni neli aastat alates hindamise kuupäevast.
(12) Säilitustähtaja möödumisel isikuandmed kustutatakse või anonüümitakse.
§ 24. Andmekogu andmete õigsus
(1) Andmekogusse esitatud andmete õigsuse ja ajakohasuse eest vastutab andmeandja.
(11) Andmekogu volitatud töötlejal on õigus kontrollida esitatud andmete õigsust, nõuda täiendavate andmete, selgituste ja dokumentide esitamist. Kui andmekogu volitatud töötleja tuvastab, et andmekogusse esitatud andmed on ebaõiged, puudulikud, ebausutavad või kattuvad teise spordiorganisatsiooni või spordikooli andmetega, on andmekogu volitatud töötlejal õigus keelduda nende kandmisest andmekogusse.
(2) Ebaõigete, puudulike, ebausutavate või kattuvate andmete tuvastamise korral on andmeandja kohustatud esitama täiendavad andmed, selgitused või dokumendid kümne tööpäeva jooksul vea avastamisest või sellest talle teatamisest arvates. Nende alusel teeb parandused esitatud andmetes andmekogu volitatud töötleja.
(3) Andmekogu volitatud töötleja sulgeb kuni andmete õigsuse kindlakstegemiseni andmekogus andmed, mille tõepärasus on kahtluse alla seatud või mis on käesolevas määruses sätestatud tähtpäevaks nõuetekohaselt uuendamata.
(4) Andmekogu andmebaasis vormi-, keele- ja trükivigade avastamisel parandab need andmekogu volitatud töötleja, piirkondlik juhtisik või treenerikutset andev kutsekomisjon.
(5) Kui andmekogu andmetes esineb vigu või on tekkinud kahtlus andmekogus olevate ebaõigete või kattuvate andmete suhtes, on volitatud töötleja kohustatud kontrollima andmete õigsust ja andmed parandama. Andmete andmekogusse lisamisest, täiendamisest või andmete parandamisest teavitab volitatud töötleja andmeandjat.
(6) Teave andmete parandamise ja lisamise kohta säilitatakse digitaalselt andmekogu andmebaasis.
5. peatükk ANDMETE TÖÖTLEMINE JA AVALDAMINE, JUURDEPÄÄS ANDMEKOGU ANDMETELE NING ANDMEKOGUST ANDMETE VÄLJASTAMINE
§ 25. Andmete töötlemine ja avaldamine
(1) Andmekogusse kantud andmete töötlemise õigus on vastutaval töötlejal ja volitatud töötlejal.
(2) Treenerite alamandmekogu andmete töötlemise õigus on kutset andva organi esindajal ja kutsekomisjoni kontaktisikul treenerite alamandmekogus oma kutsekomisjoniga seotud spordialade ja distsipliinide treenerite, treenerikutse taotlejate, sporditegevust juhendavate treenerikutseta isikute ja treenerikutse andmisega seotud andmete ulatuses ning piirkondlikel juhtisikutel oma halduspiirkonna spordiorganisatsioonides treenerina või sporditegevust juhendava treenerikutseta isikuna tegutsevate isikute tööhõive andmete ulatuses.
(3) Spordiorganisatsioonide ja spordiehitiste alamandmekogu andmete töötlemise õigus oma halduspiirkonna organisatsioonide ja spordiobjektide ulatuses on piirkondlikel juhtisikutel.
(4) Andmekogus andmeid töötlev isik on kohustatud hoidma saladuses talle tööülesannete täitmisel teatavaks saanud andmeid, mida ei ole antud avalikuks kasutamiseks, ka pärast nende töötlemisega seotud tööülesannete täitmist või töö- või teenistussuhte lõppemist, ning täitma õigusaktides sätestatud isikuandmete töötlemise nõudeid.
(5) Treenerite alamandmekogu veebilehte kasutatakse treenerikutse andja ülesande täitmisega seotud teabe avalikustamiseks.
(6) Sporditegevuses osalejate ohutu sportimise korraldamise eesmärgil avaldatakse spordi-organisatsioonide alamandmekogu veebilehel spordiorganisatsioonide ja spordikoolide alamandmekogu veebilehel spordikoolide treenerite ja sporditegevust juhendavate treenerikutseta isikute nimed, spordialad ja distsipliinid koos vastava kutsekvalifikatsiooni andmetega.
(7) Treenerite alamandmekogu veebilehel sporditegevust juhendavate treenerikutseta isikute, välja arvatud treenerikutsete taotlejad, andmeid ei avaldata.
(71) Juhul kui spordiorganisatsioonide alamandmekogusse kantud spordiorganisatsiooni, välja arvatud spordiklubi, liikmeskonda kuulub huvikooliseaduse alusel tegutseva spordikooli pidaja, näidatakse spordiorganisatsiooni liikmena spordiorganisatsioonide alamandmekogu veebilehel lisaks spordikooli pidajale ka spordikooli andmeid.
(8) [Kehtetu - RT I, 29.12.2016, 27 - jõust. 01.01.2017]
§ 26. Andmekogu andmetele juurdepääsu õigus
(1) Andmekogu andmetele võimaldatakse juurdepääs andmekogude avalikel veebilehtedel ja muul viisil kooskõlas õigusaktides sätestatuga.
(2) Andmekogu andmed jagunevad avalikeks ning piiratud juurdepääsuga andmeteks.
(3) Piiratud juurdepääsuga on järgmised andmed:
1) spordiorganisatsiooni tegevpersonali andmed, välja arvatud treeneri ja sporditegevust juhendava treenerikutseta isiku tööhõive spordiklubis, spordialaliidus või spordikoolis;
11) spordiorganisatsiooni tegevjuhi isikukood ja rahvusvahelise spordiorganisatsiooni juhtorganisse, komisjoni või eksperdirühma kuuluva esindaja või auliikme isikukood, kontakttelefon ja e-posti aadress;
2) treeneri ja sporditegevust juhendava treenerikutseta isiku tegutsemise vorm, juhendatavate harrastajate arv, töö iseloom, treeningtundide arv nädalas ning märge makstud stipendiumide kohta;
[RT I, 21.02.2014, 17 - jõust. 01.01.2015]
3) spordiorganisatsiooni majandusaasta tulud ja kulud;
4) spordiobjekti omaniku andmed, kui spordiobjekti omanik ei ole andnud nõusolekut andmete avaldamiseks, välja arvatud omaniku õiguslik vorm ja omaniku liik;
5) spordiobjekti valdaja isikukood;
6) spordiorganisatsiooni andmehalduri andmed;
7) spordiobjekti andmehalduri andmed;
8) treeneri, treenerikutse taotleja ja sporditegevust juhendava treenerikutseta isiku üldandmed, välja arvatud isiku eesnimi, perekonnanimi, elukoha ja kontaktaadressi maakond ja omavalitsus;
9) treenerikutse tasemekoolituste andmed;
10) kutsekomisjoni liikme isikukood, kontakttelefon ja e-posti aadress;
11) kutseeksamite andmed;
12) alusdokumendid.
(4) Juurdepääs kõigile andmekogusse kantud andmetele on volitatud töötleja, vastutava töötleja, andmekaitse järelevalveasutuse ja riikliku statistilise vaatluse korraldaja selleks volitatud isikutel nende teenistus- või tööülesannetega määratud ulatuses, samuti isikul, kes arendab või hooldab andmekogu, arendus- või hoolduslepingus sätestatud ulatuses ja tingimustel.
(5) Juurdepääs treenerite alamandmekogu andmetele on treenerikutse andja ülesannete täitmiseks kutset andva organi esindajal tema teenistus- või tööülesannetega määratud ulatuses ja kutsekomisjoni kontaktisikul treenerite alamandmekogus kutsekomisjoniga seotud spordialade ja distsipliinide treenerite, treenerikutse taotlejate, sporditegevust juhendavate treenerikutseta isikute ja treenerikutse andmisega seotud andmetele.
(6) Juurdepääs spordiorganisatsiooni liikmeskonda kuuluvate organisatsioonide andmetele, välja arvatud spordiorganisatsioonide andmehaldurite andmetele, on asjaomase spordiorganisatsiooni, välja arvatud spordiklubi, andmehalduril spordiorganisatsioonide alamandmekogus ja tema määratud asjaomase spordiorganisatsiooni esindajatel nende teenistus- või tööülesannetega määratud ulatuses.
(7) Juurdepääs andmekogusse kantud oma halduspiirkonnas registreeritud organisatsioonide, spordikoolide ja halduspiirkonnas asuvate spordiobjektide andmetele, välja arvatud andmehaldurite andmetele spordiorganisatsioonide ja spordiehitiste alamandmekogudes, ning oma halduspiirkonnas elukohta omavate ja oma halduspiirkonnas tegutsevate treenerite, treenerikutse taotlejate ja sporditegevust juhendavate treenerikutseta isikute andmetele nende treenerikutse ja tööhõive andmete kohta on maakonna spordiliidu esindajal.
(71) Juurdepääs spordiorganisatsioonide ja spordikoolide alamandmekogude andmetele oma halduspiirkonnas registreeritud organisatsioonide ja spordikoolide kohta, treenerite alamandmekogu andmetele oma halduspiirkonnas elukohta omavate ja oma halduspiirkonnas tegutsevate treenerite, treenerikutse taotlejate ja sporditegevust juhendavate treenerikutseta isikute üldandmete, treenerikutse ja tööhõive andmete kohta ning spordiehitiste alamandmekogu andmetele oma halduspiirkonnas asuvate spordiobjektide kohta on piirkondlikel juhtisikutel.
(72) Andmekogusse kantud andmeid väljastatakse valitsusasutustele, kui need on vajalikud neile õigusaktidega pandud ülesannete täitmiseks.
(8) Andmekogusse kantud andmeid väljastatakse andmekogust tasuta, kui seadusega ei ole sätestatud teisiti.
§ 27. Andmekogu andmetele juurdepääsu korraldamine ja andmete andmekogust väljastamine
(1) Andmekogu andmetele juurdepääsuõigusega isikutele antakse juurdepääsuõigus pärast kasutaja identifitseerimist ja autoriseerimist.
(2) Andmeid väljastatakse volitatud töötlejale esitatud kirjaliku taotluse alusel, milles on näidatud:
1) milliseid andmeid taotletakse;
2) andmete väljastamist taotleva isiku ees- ja perekonnanimi, isikukood ning elukoht või juriidilise isiku nimi, aadress ja vastava registri kood. Juriidilise ja füüsilise isiku ning valitsusasutuse esindaja esitab lisaks dokumendi, mis tõendab tema esindusõigust;
3) taotletavate andmete väljastamise alus ja kasutamise eesmärk;
4) taotluse esitamise kuupäev.
(3) Volitatud töötleja otsustab andmete väljastamise või sellest keeldumise viie tööpäeva jooksul nõuetekohase taotluse saamise päevast arvates, lähtudes andmekogu pidamise eesmärkidest. Vajaduse korral otsustab andmete väljastamise vastutav töötleja.
(4) Vajaduse korral sõlmivad andmekogu vastutav töötleja ja andmete saaja väljastatavate andmete kaitseks lepingu, kus sätestatakse väljastatavate andmete loetelu, väljastamise eesmärk, maht ja väljastamise kord.
(5) Andmeid väljastatakse paberkandjal või digitaalsel andmekandjal. Juhul kui andmete väljastamise kohta on sõlmitud lõikes 4 nimetatud leping, võib andmeid väljastada siduspöörduse teel andmesidevõrkude kaudu.
(6) Volitatud töötleja on kohustatud pidama arvestust selle üle, kellele, mis eesmärgil, millal, millisel viisil ja milliseid andmeid väljastati.
§ 271. Andmete logimine
(1) Andmete andmekogusse kandmine, andmete muutmine ja päringud piiratud juurdepääsuga andmete kohta logitakse. Logis säilitatakse kande või päringu sisu, kuupäev ja kellaaeg ning võimaldatakse tuvastada selle teinud isikut.
(2) Logi säilitatakse kaks aastat kande või päringu tegemisest arvates. Säilitustähtaja möödumisel logi andmed kustutatakse.
6. peatükk JÄRELEVALVE ANDMEKOGU PIDAMISE ÜLE, ANDMEKOGU FINANTSEERIMINE JA LIKVIDEERIMINE
Järelevalvet andmekogu pidamise üle teostavad vastutav töötleja ja andmekaitse järelevalveasutus vastavalt enda õigusaktides toodud pädevusele.
§ 29. Andmekogu finantseerimine
Andmekogu pidamist finantseeritakse riigieelarvest Kultuuriministeeriumi kaudu.
§ 30. Andmekogu likvideerimine
(1) Andmekogu likvideerimise otsustab Vabariigi Valitsus kultuuriministri ettepanekul.
(2) Andmekogu likvideerimisel otsustatakse andmete üleandmine teise andmekogusse või riiklikku arhiivi või andmete hävitamine ning üleandmise või hävitamise tähtaeg.
(3) Andmete üleandmisel või hävitamisel koostatakse sellekohane akt.
§ 31. Andmete ülekandmine lähteandmekogudest
Volitatud töötleja spordiklubide, spordikoolide, treenerite ja spordiehitiste registritesse enne käesoleva määruse jõustumist kogutud andmed kantakse andmekogu alamandmekogudesse ja avaldatakse vastutava ja volitatud töötleja vahel kokkulepitud tingimustel, viisil ja tähtpäevaks.
§ 32. Spordikoolide andmete kogumine
Andmete kogumist spordikoolide kohta alustatakse hiljemalt 1. veebruarist 2012. a.
§ 33. Spordiorganisatsioonide ja treenerite alamandmekogudesse andmete esitamise kord
Spordiorganisatsioonide ja treenerite alamandmekogus on paberkandjal või elektrooniliselt digitaalallkirjastatud andmete esitamine võimalik kuni 31. detsembrini 2012. a.
Lisa 1 Eesti spordiregistrisse esitatavate andmete loetelu
Lisa 2 Eesti spordiregistri spordiehitiste alamandmekogu spordiobjektide ja sportimispaikade liigitus

References: § 1

§ 4

§ 7

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 271

§ 29

§ 30

§ 31

§ 32

§ 33
 § 61

§ 4

§ 7

§ 8

§ 9

§ 10

§ 11

§ 12
 § 12

§ 13

§ 14

§ 15

§ 16

§ 17

§ 18
 § 23

§ 19

§ 20

§ 21
 § 12
 § 12

§ 22

§ 23
 § 24
 § 27
 § 27
 § 12
 § 21

§ 24

§ 25

§ 26

§ 27

§ 271

§ 29

§ 30

§ 31

§ 32

§ 33